Vinovas
Vinovas (it. Vinovo, pjem. Vineuv) – miestas šiaurės vakarų Italijoje, Pjemonto regione, Turino provincijoje, 14 km į pietvakarius nuo Turino. Vinove yra įrengtas „Juventus FC“ ir klubo moterų komandos naudojamas treniruočių centras. Taip pat nuo 2007 iki 2015 m. mieste veikė JAV privatus Šv. Jono tarptautinis universitetas. Vinovo miestas turi ilgą istoriją, siekiančią antikinius laikus. Šioje teritorijoje rastos iškasenos siekia V amžių, o istoriniai rašytiniai dokumentai datuojami 1040 m. Miesto teisės Vinovui suteiktos 1458 m.